 NA SAMMY KIMATU ENEO la Industrial Area jijini Nairobi limeanza kung’arishwa baada ya mradi wa barabara za lami uliokuwa umekwama, kufufuliwa. Wamiliki wa kampuni, wateja na wafanyabiashara katika barabara ya Gilgil sawia na wenzao katika barabara ya Isiolo wanatabasamu baada ya barabara hizo kuwekwa lami na kubadilisha sura ya maeneo hayo. Naibu Kamishna wa Starehe, Bw John Kisang aliambia Taifa Leo kwamba mradi huo ulikuwa umesimamiwa na Idara ya Huduma katika Jiji la Nairobi (NMS) ikishirikiana na Mamlaka ya Barabara za Jiji (KURA) wakati wa serikali iliyopita ya Rais Mstaafu Uhuru Kenyatta. “Serikali huwa ya mpito. Kila mradi ambao haujakamilishwa na serikali iliyopita huendelezwa na serikali inayoingia mamlakani,” Bw Kisang akasema. Wakati huu, serikali ya William Ruto na serikali ya Kaunti ya Nairobi ikiongozwa na Gavana Johnson Sakaja, zinashirikiana kuendeleza mradi huo katika barabara 15 kwenye wadi ya Landi Mawe. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  